El 16 d’agost s’obri la preinscripció als tallers i cursos de la Universitat Popular
08 d’agost 2016

​

Del 16 d’agost al 8 de setembre estarà obert el termini de preinscripció a qualsevol dels cursos de Proximitat Sociocultural que oferta la delegació de Cultura de l’Ajuntament de Sagunt. Es tracta d’un programa de 67 cursos i tallers de formació, creació, expressió corporal, salut, cultura i patrimoni. Aquest programa, conegut amb el nom d’Universitat Popular, compta amb cursos de tota índole, com restauració de mobles, ball, cultiu de plantes, dibuix, ganxet o ioga, així com tallers monogràfics de, per exemple, informàtica. Els interessats hauran d’acudir per a la preinscripció al departament de Cultura (Camí Reial, 65), de 9 a 14 hores. També ho podrán fer a la Casa Municipal de Cultura (c/ Progrés, 9), de 9 a 13 i de 16 a 21 hores, a partir de l’1 de setembre, ja que en agost està tancada per vacances.

![](/media/1t3p5pd5/portadacuerpo.jpg)  
  

Aquesta oferta està dirigida a les persones majors de 18 anys i les places seran limitades i seguiran un procediment de sorteig públic, en el cas que hi haja més demanda que oferta. En cas d’haver-hi llista d’espera, tindran prioritat les persones residents en aquest municipi. El sorteig se celebrarà el 12 de setembre i a partir del 14 de setembre es publicaran les llistes d’espera. Dels cursos dels quals no es publique llista d’espera será perquè han sigut acceptades totes les persones inscrites.

![](/media/k1xpozbm/up_cuerpo.jpg)  
  

La matrícula serà del 15 al 23 de setembre: de matí (8 a 12 hores), de dilluns a divendres,  en la Casa Municipal de Cultura (c/ Progrés) i al departament de Cultura (edifici Camí Reial); i de vesprada, (de 18.30 a 20 hores), de dilluns a dijous, només en la Casa Municipal de Cultura

![](/media/g2mf1yxu/activitatscuerpo.jpg)  
  

Els cursos que no tinguen un mínim de persones matriculades, no es duran a terme: 13 alumnes per als cursos de llarga durada, 12 per als monogràfics i 10 per als d’informàtica. El màxim de matriculats serà de 20-25 persones per curs, exepte els d’informàtica, amb un màxim de 16, i els de balls de saló, amb 38.

![](/media/442jtsnd/ceramicacuerpo.jpg)  
  

Enllaç: http://www.aytosagunto.es/es-es/ayuntamiento/servicios/CulturaEducacion/universidadpopular/Paginas/default.aspx

*   [](http://www.facebook.com/sharer.php?u=https://aytosagunto.es/va/actualitat/el-16-d-agost-s-obri-la-preinscripcio-als-tallers-i-cursos-de-la-universitat-popular/ "Facebook")
*   [](http://twitter.com/share?url=https://aytosagunto.es/va/actualitat/el-16-d-agost-s-obri-la-preinscripcio-als-tallers-i-cursos-de-la-universitat-popular/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-16-d-agost-s-obri-la-preinscripcio-als-tallers-i-cursos-de-la-universitat-popular/ "Linked In")
*   [](mailto:?body=https://aytosagunto.es/va/actualitat/el-16-d-agost-s-obri-la-preinscripcio-als-tallers-i-cursos-de-la-universitat-popular/)